|  |  |  |
| --- | --- | --- |
|  | **ΣΥΛΛΟΓΟΣ ΕΚΠΑΙΔΕΥΤΙΚΩΝ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΛΗΜΝΟΥ**  ***«ΑΡΓΥΡΙΟΣ ΜΟΣΧΙΔΗΣ»***  τηλ.:6938180514 – 2254022559  2ο Δημοτικό Σχολείο Μύρινας  Λεωφόρος Δημοκρατίας, ΤΚ 81 400,  Μύρινα Λήμνου | Μύρινα, 11/10/2018  Αριθμός Πρωτοκόλλου: 165 |
| Διεύθυνση Ηλεκτρονικού Ταχυδρομείου Συλλόγου: [sepelimnou@gmail.com](mailto:sepelimnou@gmail.com)  Διεύθυνση Ιστοσελίδας Συλλόγου: [www.sepelimnou.gr](http://www.sepelimnou.gr) | |  |

Σ

Το ΔΣ της ΔΟΕ

Τα μέλη του Συλλόγου

**Θέμα :** Απόφαση της Έκτακτης Γενικής Συνέλευσης της 11ης Οκτωβρίου

Στις 11 Οκτωβρίου 2018, συνήλθε στο 2ο Δημοτικό Σχολείο Μύρινας η Τρίτη Επαναληπτική Έκτακτη Γενική Συνέλευση του Συλλόγου με θέματα Διεκδικητικό Πλαίσιο και Πρόγραμμα Δράσης.

Στη Συνέλευση συμμετείχαν 35 από τα 151 μέλη του Συλλόγου και διαπιστώθηκε απαρτία με το 1/5 των μελών του Συλλόγου.

Μετά από την εισήγηση του προέδρου του ΔΣ του Συλλόγου και τις τοποθετήσεις και προτάσεις των παρόντων μελών, η Γενική Συνέλευση αποφασίζει :

**ΓΙΑ ΤΟ ΔΙΕΚΔΙΚΗΤΙΚΟ ΠΛΑΙΣΙΟ**

Η γενική Συνέλευση επαναβεβαιώνει τις αποφάσεις της Γενικής Συνέλευσης του Ιουνίου και ειδικότερα σε ό, τι αφορά

**Τους μόνιμους Διορισμούς και Δικαιώματα των Συμβασιούχων – Αναπληρωτών Εκπαιδευτικών**

**Διεκδικούμε αταλάντευτα εδώ και τώρα:**

* Μόνιμη και σταθερή δουλειά με δικαιώματα για όλους!
* Μονιμοποίηση εδώ και τώρα όλων των συναδέλφων συμβασιούχων - αναπληρωτών. Καμία απόλυση!
* Μόνιμους διορισμούς των 25.000, τουλάχιστον, εκπαιδευτικών όλων των ειδικοτήτων που εργάστηκαν τα τελευταία χρόνια στην εκπαίδευση για να καλυφθούν οι στοιχειώδεις ανάγκες των σχολείων!
* Εξίσωση των δικαιωμάτων τους με των μονίμων και μέτρα στήριξής τους όσο παραμένουν αναπληρωτές, για να έχουν μία αξιοπρεπή διαβίωση (σίτιση, στέγαση, μετακίνηση)!

**Πιο συγκεκριμένα διεκδικούμε:**

* Ξεπάγωμα των μισθολογικών κλιμακίων. Βαθμολογική αναγνώριση της διετίας 2015-17.
* Δωδεκάμηνες Συλλογικές Συμβάσεις Εργασίας για όλους τους αναπληρωτές.
* Καμία απόλυση αναπληρωτή-συμβασιούχου συναδέλφου.
* Εξίσωση των αδειών (ασθενείας, λοχείας, ανατροφής, κανονικής) και κάθε άλλου εργασιακού και συνδικαλιστικού δικαιώματος με τους μόνιμους συναδέλφους.
* Έκδοση πάσο με ευθύνη του Υπουργείου Παιδείας για 50% έκπτωση στα ΜΜΜ.
* Δωρεάν σίτιση για όλους.
* Επίδομα στέγασης και θέρμανσης για όλους και εξασφάλιση (φτηνής) κατοικίας σε όσους προσλαμβάνονται στις τουριστικές περιοχές.
* Επίδομα ανεργίας και πλήρη υγειονομική κάλυψη για όλο το διάστημα της ανεργίας χωρίς όρους και προϋποθέσεις.
* Κάλυψη όλων των κενών από την αρχή της σχολικής χρονιάς με τις αντίστοιχες ειδικότητες εκπαιδευτικών, ειδικού εκπαιδευτικού και βοηθητικού προσωπικού. Κάθε εκπαιδευτικός να διδάσκει το επιστημονικό του αντικείμενο!
* Πρόσληψη αναπληρωτών σε ΟΛΑ τα κενά ΣΕ ΜΙΑ ΦΑΣΗ, ώστε να είναι ΟΛΟΙ στα σχολεία την 1η Σεπτεμβρίου. Τοποθέτησή τους με διαφανή και αντικειμενική διαδικασία. Δυνατότητα αμοιβαίας μετάθεσης καθώς και δυνατότητα μετακίνησης για σοβαρούς λόγους υγείας.
* 15 μαθητές ανά τμήμα στα Νηπιαγωγεία, Α και Β Δημοτικού, 20 στις υπόλοιπες τάξεις Δημοτικού και Γυμνασίου, ως 15 ανά κατεύθυνση και 10 ανά εργαστήριο. Υπεύθυνος δάσκαλος ανά 50 μαθητές στο ολοήμερο.
* Λειτουργία παντού από την έναρξη της σχολικής χρονιάς των αναγκαίων Ειδικών Σχολείων, Τμημάτων Ένταξης και Τάξεων Υποδοχής και έναρξη αμέσως της Ενισχυτικής Διδασκαλίας και της ΠΔΣ.
* Κάλυψη όλων των αιτήσεων για παράλληλη στήριξη με ένα δάσκαλο/α ανά παιδί.
* Έγκαιρη καταβολή του μισθού κάθε μήνα.
* Καλούμε στους Διευθυντές των σχολικών μονάδων της Λήμνου να δίνουν στους δασκάλους ΠΕ 70 που τους περισσεύουν ώρες, ενισχυτική διδασκαλία και όχι ώρες ειδικοτήτων ή Παράλληλης Στήριξης.

**Για το νομοσχέδιο για τις νέες δομές στην εκπαίδευση**

* ΑΠΑΙΤΟΥΜΕ ΑΠΟ ΤΗΝ ΚΥΒΕΡΝΗΣΗ ΝΑ ΑΠΟΣΥΡΘΕΙ ΤΟ ΝΟΜΟΣΧΕΔΙΟ ΓΙΑ ΤΙΣ ΔΟΜΕΣ ΤΩΡΑ!
* Η Γενική Συνέλευση του Συλλόγου μας αποφασίζει την ***«αποχή από κάθε διαδικασία αξιολόγησης σε όλα τα επίπεδα».***
* Σύμφωνα με την παραπάνω απόφαση, συγκεντρώνουμε υπογραφές ανά σχολείο.
* Η Γενική Συνέλευση καλεί τους Συλλόγους Διδασκόντων της Λήμνου και του Αγίου Ευστρατίου να πάρουν παντού αποφάσεις υλοποίησης της αποχής από τη διαδικασία της αξιολόγησης σε όλα τα επίπεδα και με όλες τις μορφές.
* **Καλούμε τη ΔΟΕ να κηρύξει άμεσα *«αποχή από κάθε διαδικασία αξιολόγησης σε όλα τα επίπεδα»*.**

**Επιπλέον ψηφίστηκαν οι παρακάτω προτάσεις :**

* Αυξήσεις στους μισθούς! Επαναφορά 13ου – 14ου μισθού! Κατάργηση όλων των αντιασφαλιστικών νόμων!
* Γενναία χρηματοδότηση όλων των σχολικών επιτροπών!
* Σύγχρονες υποδομές σε όλα τα σχολεία! Άμεσα μέτρα αντιπυρικής – αντιπλημμυρικής - αντισεισμικής θωράκισης!
* Δωρεάν μετακίνηση των μαθητών στα νηπιαγωγεία και τα δημοτικά σχολεία.
* Δωρεάν μετακίνηση των αναπληρωτών στις περιοχές διορισμού τους στην αρχή και το τέλος της σχολικής χρονιάς, με ευθύνη του Υπουργείου Παιδείας.
* Οι αναλήψεις υπηρεσίας και οι αιτήσεις τοποθέτησης των αναπληρωτών να γίνονται μέσω του ηλεκτρονικού συστήματος του ΟΠΣΥΔ.
* Η αλληλογραφία των σχολείων με τη Διεύθυνση να γίνεται με ηλεκτρονικό τρόπο.
* Πάλη ενάντια στον ιμπεριαλιστικό πόλεμο και την εμπλοκή της χώρας μας. Ενάντια σε ΝΑΤΟ – ΗΠΑ – Ε.Ε. Αλληλεγγύη στους πρόσφυγες και μετανάστες. Καμιά εμπλοκή στους ιμπεριαλιστικούς σχεδιασμούς και πολέμους του ΝΑΤΟ και της ΕΕ. Δεν ανεχόμαστε να γίνει η χώρα μας αεροπλανοφόρο για επεμβάσεις. Δεν έχουμε να χωρίσουμε τίποτα με τους γείτονες λαούς. Έχουμε τα ίδια προβλήματα, τις ίδιες ανησυχίες, τις ίδιες ανάγκες.

**ΓΙΑ ΤΟ ΠΡΟΓΡΑΜΜΑ ΔΡΑΣΗΣ**

* Στις 8 Νοέμβρη συμμετέχουμε στην Γενική Απεργία για την οποία έχουν ήδη πάρει αποφάσεις δεκάδες Ομοσπονδίες και ΕΚ και εκατοντάδες συνδικάτα σε δημόσιο και ιδιωτικό τομέα.
* Πραγματοποιούμε δράσεις μαζί με τους συλλόγους γονέων για την δωρεάν και ασφαλή μεταφορά των μαθητών στα σχολεία και για την υλικοτεχνική υποδομή των σχολείων.
* Κλιμακώνουμε με νέο γύρο Γενικών Συνελεύσεων και νέες κινητοποιήσεις.

**Από τη Γενική Συνέλευση εγκρίθηκαν 2 ψηφίσματα :**

* Για τις ελλείψεις στα σχολεία της Λήμνου
* Για την εκπαίδευση των προσφυγόπουλων στα σχολεία της Χίου.

